Ørner utgjør ikke ei ensartet systematisk gruppe, men beskriver snarere ei usammensatt og begrenset ikke-systematisk gruppe med store rovfugler, som alle, med ett eneste unntak, inngår i haukefamilien (Accipitridae). Unntaket er fiskeørn (), som klassifiseres som eneste nålevende art i fiskeørnfamilien (Pandionidae). Fiskeørn kalles også fiskejo og fiskefalk, men den er verken beslektet med joer (som tilhører gruppen måkefugler) eller falker (som tilhører gruppen falkefugler). Foruten fiskeørn, havørn og kongeørn som alle hekker i Norge, har også båndhavørn, slangeørn, storskrikørn, steppeørn og keiserørn blitt observert her.